CELEX: 
Language: hu
Date: 2021-05-28 00:00:00
Title: A BIZOTTSÁG (EU) .../... RENDELETE a műtrágyákról szóló 2003/2003/EK európai parlamenti és tanácsi rendeletnek az I. mellékletébe egy új típusú EK-műtrágya felvétele céljából történő módosításáról

A BIZOTTSÁG (EU) .../... RENDELETE
            
            
               (2021.5.28.)
            
            
               a műtrágyákról szóló 2003/2003/EK európai parlamenti és tanácsi rendeletnek az I. mellékletébe egy új típusú EK-műtrágya felvétele céljából történő módosításáról 
               
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a műtrágyákról szóló, 2003. október 13-i 2003/2003/EK európai parlamenti és tanácsi rendeletre
                  1
                és különösen annak 31. cikke (1) bekezdésére,
            
            
            
               mivel:
            
            
               (1)A kálium-formiát vizes oldatának egyik gyártója a svéd hatóságokon keresztül kérelmet nyújtott be a Bizottsághoz a szóban forgó anyagnak a 2003/2003/EK rendelet I. mellékletébe új műtrágyatípusként történő felvételére vonatkozóan. A kálium-formiát vizes oldata azzal a céllal lett kifejlesztve, hogy elősegítse a káliumnak az e makroelemet fokozott mértékben igénylő növények – például gyümölcsök és zöldségek – levelei általi felszívódását.
            
            
               (2)A kálium-formiát e rendelet I. mellékletében meghatározott vizes oldata megfelel a 2003/2003/EK rendelet 14. cikkében meghatározott követelményeknek. Ezért fel kell venni az EK-műtrágyatípusoknak az említett rendelet I. mellékletében szereplő jegyzékébe.
            
            
               (3)A 2003/2003/EK rendeletet ezért ennek megfelelően módosítani kell.
            
            
               (4)Az e rendeletben előírt intézkedések összhangban vannak a 2003/2003/EK rendelet 32. cikkével létrehozott bizottság véleményével,
            
            
               ELFOGADTA EZT A RENDELETET:
            
            
               1. cikk
            
            
               A 2003/2003/EK rendelet I. melléklete e rendelet mellékletének megfelelően módosul.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
         
         
            
               Kelt Brüsszelben, -án/-én. 2021.5.28.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 304., 2003.11.21., 1. o.
               
            
      
    ---documentbreak--- 
      
         
         
            
               MELLÉKLET
            
            
               A 2003/2003/EK rendelet I. melléklete a következőképpen módosul:
            
            
            
               A C.1. szakaszban lévő táblázat a 7. bejegyzés után a következő bejegyzéssel egészül ki:
            
            
            
                     
                        „8
                     
                  
                  
                     
                        Kálium-formiát vizes oldata
                     
                  
                  
                     
                        Kálium-hidroxid, formaldehid, butiraldehid és hangyasav reakciójával nyert termék, amelyet elválasztás és elpárologtatás követ 
                     
                  
                  
                     
                         50 % kálium-formiát 
                     
                     
                        28 % K2O
                     
                     
                        A kálium vízoldható K2O-ban kifejezve  
                     
                     
                        27 % formiát
                     
                  
                  
                     
                  
                  
                     
                        Vízoldható kálium-oxid”.